নিজামুদ্দিন আন-নিশাপুরি
নিজাম আল-দ্বীন হাসান আল-নিসাবুরি (মৃত্যু. ১৩২৮/২৯) (ফার্সিতে: نظام الدین حسن نیشاپوری) ছিলেন একজন ফার্সি সুন্নি ইসলামী শাফিঈ, আশআরী পন্ডিত, গণিতবিদ, জ্যোতির্বিদ, আইনবিদ, কুরআন ব্যাখ্যাকারী এবং কবি। তার পুরো নাম ছিল নিজাম আল-দীন হাসান ইবনে মোহাম্মদ ইবনে হোসেন কুমি নিশাপুরী।[তথ্যসূত্র প্রয়োজন] তার পুরো নামের বংশতালিকা থেকে দেখা যায়, তার দাদা মূলত কোম শহরের কিন্তু নিজামের জন্ম নিশাপুরে।[তথ্যসূত্র প্রয়োজন] তার প্রাথমিক শিক্ষা নিশাপুর শহরে হলেও পরবর্তীতে তিনি ইল-খানিদের রাজধানী তাব্রিজে চলে আসেন।[তথ্যসূত্র প্রয়োজন] তিনি কুতুব আল-দীন শিরাজীর অধীনে পড়াশোনা ও কাজ করেন। কুতুব আল দ্বীন নিজে নাসিরুদ্দীন তুসীর ছাত্র ছিলেন। তিনি মারাগেহ মানমন্দিরের একজন মহান বিজ্ঞানী ছিলেন।[তথ্যসূত্র প্রয়োজন] তাফসির আল-নিসাবুরি (আরবি : تفسير النيسابوري‎), তার সর্বশ্রেষ্ঠ ধর্মতাত্ত্বিক কাজগুলির মধ্যে একটি ছিল। যেটি মূলত একটি ধ্রুপদী সুন্নি - কোরআনের সুফি তাফসির, যা অনেক জায়গায় ফখরুদ্দীন আল রাযির তাফসিরকে ঘনিষ্ঠভাবে অনুসরণ করে।